hotchpotch/miracl-hf-unified huggingface dataset:
मिकी वायरस
मिकी वायरस २०१३ की एक हिन्दी थ्रिलर हास्य फ़िल्म है जिसका निर्देशन सौरभ वर्मा ने किया है। इस फ़िल्म को लिखा भी सौरभ वर्मा ने है और यह 25 अक्टूबर 2013 को सिनेमाघरों में उतारी गई। मिकी वायरस के निर्माता ऑसम फ़िल्म्स के साथ डार मोशन पिक्चर्स ने किया है। फ़िल्म में मुख्य भूमिका में मनीष पॉल, एली अवराम, मनीष चौधरी, पूजा गुप्ता और वरुण बडोला हैं। मिकी (मनीष पॉल) एक हैकर है, पुलिस इंस्पेक्टर सिद्धार्थ चौहान (मनीष चौधरी) उसे एक गैंग का पर्दाफ़ाश करने के लिए उस गैंग की वेबसाइट हैक करने के काम में लगाता है। इस गैंग के दो लोगों की रहस्यमय परिस्थितियों में मौत हो जाती है और पुलिस इन दोनों मौतों की गुत्थी नहीं सुलझा पाती। मिकी इस मिस्ट्री को सुलझाने में पुलिस की मदद कर रहा होता है तभी उसकी गर्लफ़्रेंड कामायनी जॉर्ज (एली अवराम) की हत्या हो जाती है। कामायनी मरने से पहले मिकी से एक बैंक की वेबसाइट हैक करके एक बड़ी रकम एक अकाउंट में ट्रांसफ़र करने के लिए कहती है। चूंकि मरने से ठीक पहले वो मिकी के साथ होती है तो शक की सुई उसी की तरफ़ घूमती है। मिकी अपने दोस्तों की मदद से इस समस्या से निकलने की कोशिश करता है।
फ़ील्म का संगीत 3 अक्टूबर 2013 को आय-ट्यून्स ने जारी किया गया। एलबम में छः गाने हैं जिनमें से पाँच की रचना हनीफ शेख ने की है और केवल एक गाने की रचना फैज़ान हुसैन एवं एगनेल रोमन ने की है जबकि हनीफ शेख, मनोज यादव और अरुण कुमार ने गीत लिखे हैं।
फ़िल्म समीक्षकों को यह फ़िल्म ज्यादा रास नहीं आयी। "आज तक" समाचार के सौरभ द्विवेदी ने इस फ़िल्म को पांच में से ढाई स्टार दिए। ज्यादातर आलोचकों की शिकायत फ़िल्म कि कॉमेडी को लेकर रही। दैनिक भास्कर ने पांच में से केवल 1.5 स्टार दिए और फ़िल्म में साफ़ साफ़ दिखने वाली कमियां भी गिनाईं परन्तु कलाकारों की तारीफ़ कि और लिखा कि कलाकारों ने अपना बेस्ट देने की पूरी कोशिश की। दैनिक जागरण के दुर्गेश सिंह ने फ़िल्म को 2 स्टार देते हुए कहा "अगर आप मनीष पॉल के छोटे पर्दे पर प्रशंसक रहे हैं तो फिल्म देखने जा सकते हैं अन्यथा फिल्म में ऐसा कुछ नहीं है जिसके लिए फिल्म देखी जाए।"
वैस्ट मिडलैंड्स
वैस्ट मिडलैंड्स इंग्लैंड के नौ आधिकारिक क्षेत्रों में से एक है। क्षेत्र या रीज़न सांख्यिकीय उद्देश्यों के लिए इंग्लैंड की प्रथम स्तर की खण्डीय इकाई है। वैस्ट मिडलैंड्स में पारंपरिक मिडलैंड्स क्षेत्र का पश्चिमी भाग आता है। यूनाईटेड किंगडम का दूसरा सबसे अधिक आबादी वाला शहर बर्मिंघम इसी क्षेत्र में हैं।
ईस्ट ऑफ़ इंग्लैंड
ईस्ट ऑफ़ इंग्लैंड इंग्लैंड के नौ आधिकारिक क्षेत्रों में से एक है। क्षेत्र या रीज़न सांख्यिकीय उद्देश्यों के लिए इंग्लैंड की प्रथम स्तर की खण्डीय इकाई है। यह 1994 में बनाया गया था और 1999 के आंकड़ों के लिए अपनाया गया। इसमें बेडफ़र्डशायर, केमब्रिजशायर, हर्टफ़र्डशायर, एसेक्स, नॉर्फ़क और सफ़क समारोहिक काउंटियाँ आती हैं। क्षेत्र में सबसे अधिक आबादी एसेक्स में निवास करती है।
जयचन्द
जयचंद्र राठौड़( 1170–1194 ई) उत्तर भारत के गाहड़वाल वंश के एक राजा थे। उन्होंने गंगा नदी के पास में बसे कान्यकुब्ज और वाराणसी सहित अंटारवेदी देश पर शासन किया। आज के उत्तर प्रदेश और बिहार के कुछ भागों पर राज किया था गाहड़वाल वंश के अंतिम शक्तिशाली राजा थे।
जयचंद्र गाहड़वाल राजपूत राजा विजयचंद्र के पुत्र थे। एक कमौली शिलालेख के अनुसार, उन्हें 21 जून 1170 ईस्वी को राजमुकुट पहनाया गया था। जयचंद्र को अपने दादा गोविंदचंद्र के शाही खिताब विरासत में मिले: "अश्वपति नरपति गजपति राजत्रयाधिपति") तथा "विदेह-विद्या-विचारा-वाचस्पति").
जयचंद्र के शिलालेख पारंपरिक भव्यता का उपयोग करते हुए उनकी प्रशंसा करते हैं, लेकिन राजा की किसी भी ठोस उपलब्धि का उल्लेख नहीं करते हैं। उनके पड़ोसी राजपूत राजाओं के रिकॉर्ड में उनके साथ किसी भी संघर्ष का उल्लेख नहीं है। माना जाता है कि सेन राजा लक्ष्मण सेन ने गाहड़वाल क्षेत्र पर आक्रमण किया था, लेकिन यह आक्रमण जयचंद्र की मृत्यु के बाद हुआ होगा।
1193 ईस्वी में मुस्लिम मोहम्मद ग़ोरी ने जयचंद्र के राज्य पर आक्रमण किया। समकालीन मुस्लिम सूत्रों के अनुसार, जयचंद्र "जयचंद्र भारत के सबसे महान राजा और उनके पास भारत में सबसे बडे क्षेत्र पर राज किया था"। इन स्रोतो ने उन्हें " बनारस का राय " बताया "अली इब्न अल-अथिर" के अनुसार, उसकी सेना में दस लाख सैनिक थे और 700 हाथी थे। जब जयचंद्र की सेना चलती थी, तो ऐसा प्रतीत होता था है कि एक पूरा शहर चल रहा है ना कि कोई सेना
विद्यापति के "पुरुष-परीक्षा" और " [पृथ्वीराज रासो" जैसे हिन्दू स्रोतों के अनुसार ,जयचंद्र ने ग़ोरी को कई बार हराया।
घुरिद शासक मुहम्मद ने 1192 ई, में चौहान राजपूत राजा पृथ्वीराज चौहान को हराया था। हसन निज़ामी के १३ वीं शताब्दी के पाठ-ताज-उल-मासिर ’’ के अनुसार, उन्होंने अजमेर, दिल्ली पर नियंत्रण करने के बाद गाहड़वाल वंश के राज्य पर हमला करने का फैसला किया। उन्होंने कुतुब उद-दीन ऐबक द्वारा संचालित 50,000-मजबूत सेना को भेजा। निज़ामी ने कहा कि इस सेना ने "धर्म के दुश्मनों की सेना" (इस्लाम) को हराया। ऐसा प्रतीत होता है कि पराजित सेना जयचंद्र की मुख्य सेना नहीं थी, बल्कि उनके सीमावर्ती पहरेदारों की एक छोटी संस्था थी।
तब जयचंद्र ने 1194 ईस्वी में कुतुब उद-दीन ऐबक के खिलाफ एक बड़ी सेना का नेतृत्व किया। 16 वीं शताब्दी के इतिहासकार फरिश्ता के अनुसार, जयचंद्र एक हाथी पर बैठे हुए थे, जब कुतुब उद-दीन ने उसे एक तीर से मार दिया था। ग़ोरी की सेनाओं ने 300 हाथियों को जिंदा पकड़ लिया, और असनी किले में गाहड़वाल खजाने को लूट लिया। ) इसके बाद, ग़ोरी की सेनाओं ने वाराणसी के लिए आगे बढ़े, जहाॅं हसन निजामी के अनुसार, "लगभग 1000 मंदिरों को नष्ट कर दिया गया था और मस्जिदों को उनकी नींव पर खड़ा किया गया था"। ग़ोरी के प्रति अपनी निष्ठा की पेशकश करने के लिए कई स्थानीय सामंती प्रमुख सामने आए।
जय चंद्र की मौत के बाद उनके पुत्र हरिश्चंद्र गाहड़वाल ने ग़ोरी की सेना को हराया, और वाराणसी को वापस अपने राज्य में ले लिया, और जितने भी मंदिर और घाट जो मुसलमानों ने तोड़े थे उन सब को वापस बनाया और जितने भी मस्जिद थे सब को नष्ट कर दिया।
छवि राजावत
छवि राजावत (जन्म: 1980) जयपुर से दूर टोंक जिले के छोटे से गांव सोड़ा की सरपंच हैं। वे भारत की सबसे कम उम्र की और शायद एकमात्र एमबीए सरपंच हैं। वे नवंबर 2013 में स्थापित भारतीय महिला बैंक की एक निदेशक (डायरेक्टर) भी हैं। पुणे के इंडियन इंस्टीट्यूट ऑफ माडर्न मैनेजमेंट से एमबीए की डिग्री हासिल करने वाली छवि कई नामी कारपोरेट कंपनियों में काम कर चुकी हैं। उन्होंने चकाचौंध भरी जिंदगी का साथ छोड़ गांव की मिट्टी से जुड़ने का फैसला किया। इसके लिए सरपंच का चुनाव लड़ने का फैसला किया। 4 फ़रवरी 2011 को छवि ने अपने निकटतम प्रतिद्वन्द्वी को रिकॉर्ड 1200 मतों से हराकर सरपंच चुनाव में जीत दर्ज की। चुनाव जीतने के बाद छवि ने कहा कि ‘मैं गांव में सेवा करने के उद्देश्य से आई हूं।’ वह अपने गांव में वॉटर हार्वेस्टिंग कार्यक्रम चला रही हैं। साथ ही महात्मा गांधी राष्ट्रीय ग्रामीण रोजगार गांरटी योजना के तहत चलाए जा रही सभी योजनाओं पर पैनी नजर रखती हैं और सक्रिय कदम उठाती हैं। अभी हाल में ही यूएनओ की तरफ से आयोजित एक कार्यक्रम में छवि ने शिरकत की थी और गांव की तरक्की का खाका पेश किया था। नवंबर 2013 में नवस्थापित भारतीय महिला बैंक के निदेशक मंडल में उनकी नियुक्ति की गई।
छवि रजावत का जन्म राजस्थान की राजधानी जयपुर में हुआ, किन्तु वे राजस्थान केटोंक जिला अंतर्गत मालपुरा तहसील के एक छोटे से गाँव सोडा की रहने वाली है। उनकी प्रारंभिक शिक्षा ऋषि वैली स्कूल (आंध्र प्रदेश) और मेयो कॉलेज गर्ल्स स्कूल,अजमेर में हुई। तत्पश्चात उन्होने दिल्ली विश्वविद्यालय के लेडी श्री राम कॉलेज से स्नातक किया और पुणे के इंडियन इंस्टीट्यूट ऑफ माडर्न मैनेजमेंट से एमबीए की डिग्री हासिल की।  छवि रजावत अपने गाँव सोडा और जयपुर में बराबर माता -पिता के साथ समय बिताती हैं। वह किसानों के बच्चों के साथ खेलती हुई बड़ी हुई हैं। वह ग्रामीणों की परेशानियों को दूर करने के लिए उनके साथ प्रतिदिन घंटों समय बिताती हैं। सरपंच बनने के पीछे उनकी भावना अपने गांव के लिए काम करने की रही है। छवि कहती है कि "मेरे दादाजी ब्रिगेडियर रघुबीर सिंह लगातार तीन बार सोडा से सरपंच चुने गए थे और उनकी इच्छा थी कि मैं भी उनके पदचिह्नें पर चलूं।" छवि का कहना कि उनका राजनीति में जाने का कोई इरादा नहीं है और वह केवल अपने गांव के लोगों की मदद करना चाहती हैं। बेंगलुरू के ऋषि वेली और दिल्ली के लेडी श्री राम कॉलेज की पूर्व छात्रा छवि ने पुणे से व्यवसाय प्रबंधन की डिग्री हासिल की है लेकिन इसके बाद भी उन्हें शहरों की तेज जिंदगी की यादें नहीं सतातीं।
परिधि
मोटे तौर पर वृत्त और दीर्घवृत्त के बाहरी घेरे को, और घेरे की लम्बाई को परिधि कहते हैं। किन्तु इसका सामान्यीकरण करते हुए किसी भी बन्द वक्र के किनारों की कुल लम्बाई (परिमाप) को 'परिधि' कहा जाता है। अर्थात परिधि, परिमाप की एक विशिष्ट अवस्था है। तीन या अधिक सरल रेखाओं से घिरे किसी बहुभुज की सभी भुजाओं की लम्बाई का योग परिमाप कहलाता है जबकि जबकि किसी 'कोणरहित' बन्द वक्र के बाहरी घेरे की कुल लम्बाई परिधि कहलाती है। वृत्त की परिधि ज्यामितीय और त्रिकोणमितीय अवधाराणओं में महत्वपूर्ण है।
वृत्त की परिधि उसके चारों ओर की लम्बाई होती है। यह कथन किसी भौतिक वस्तु के लिए काम में लिया जाता और किसी अमूर्त ज्यामितीय सरंचना के लिए भी उपयुक्त है।
किसी वृत्त की परिधि गणित में सभी गणितीय नियतांकों में से सबसे महत्वपूर्ण एक को सम्बद्ध करता है। नियतांक पाई, ग्रीक अक्षर पाई (π) से निरुपित किया जाता है। इसका संख्यात्मक मान 3.14159 26535 89793 ... है और यह वृत्त की परिधि और व्यास के अनुपात के बराबर होता है।
परिधि formula_1, व्यास formula_2 और त्रिज्या formula_3 के सम्बन्ध को निम्न प्रकार लिखा जा सकता है:
गणितीय नियतांक का गणित, अभियांत्रिकी और विज्ञान में उपयोग सर्वव्यापी है।
दीर्घवृत्त की परिधि की लम्बाई लगभग formula_5 के बराबर होती है। यहाँ a और b क्रमशः दीर्घ अक्ष और लघु अक्ष की लम्बाई के आधे हैं।
अल्बानिया में गर्भपात
अल्बानिया में गर्भपात 7 दिसम्बर 1995 तक पूर्णतया वैध (विधि सम्मत) था। गर्भपात, गर्भावस्था के बारहवें सप्ताह माँग किये जाने पर किया जा सकता है। अब महिलाओं प्रक्रिया से पहले एक सप्ताह के लिए परामर्श से गुजरना होगा और अस्पताल जिसमें गर्भपात किया जाता है सूचना को उस महिला के बारे में जानकारी सार्वजनिक करने का अधिकार नहीं है जिसका गर्भपात किया गया है।
अण्डोरा में गर्भपात
अण्डोरा में गर्भपात केवल एक ही अवस्था में सम्भव है जब महिला का जीवन बचाने का कोई अन्य तरिका सम्भव न हो।
बोलिविया में गर्भपात
बोलिविया में गर्भपात वर्तमान में अवैध है लेकिन यदि महिला के स्वास्थ्य के लिए हानिकारक हो अथवा यदि बलात्कार का मामला हो तो गर्भपात किया जा सकता है। यह नीति 1973 से लागू है।
उस महिला के लिए जो गर्भपात की अनुमति देती है सजा एक से तीन वर्ष कारावास है और गर्भपात करने वाले के लिए एक से छः वर्ष की हवालात की सजा हो सकती है। यदि कोई महिला स्वयं का गर्भपात करती है तो उसे सहमति के लिए मिलने वाली सजा के समान ही सजा मिलती है।
बहराल, यह वास्तव में एक गर्भवती महिला के लिए चुनौती है कि वो कानूनी और सुरक्षित गर्भपात करवा सके, चाहे उनका बलात्कार हुआ हो।
कोलम्बिया में गर्भपात
कोलम्बिया में गर्भपात, महिला के जीवन को खतरा अथवा महिला के स्वास्थ्य सम्बंधी कारण, गर्भ का कारण महिला का बलात्कार हो, भ्रूण के जन्म के पश्चात मरने की सम्भावना अथवा भ्रूण में गम्भीर असामान्यताएँ हों को छोड़कर कानूनी रूप से पूर्णतया अवैध है। यह २००६ तक पूर्णतया अवैध था, जब (मार्ता गोज़लेज़ नामक महिला के मामले के परिणामस्वरूप) उपरोक्त परिस्थितियों में इसे वैध बनाने का विधेयक पारित किया गया।
एक महिला के लिए जिसने अवैध गर्भपात करवाया हो तीन वर्ष तक की कारावास की सजा और चिकित्सक एवं अन्य लोग जिन्होंने इस अवैध कार्य को अंजाम दिया (चाहे चिकित्सा अनुज्ञाप्ति प्राप्त हो) को तीन वर्ष तक की सजा का प्रावधान है।
ईक्वाडोर में गर्भपात
ईक्वाडोर में गर्भपात महिला के स्वास्थ्य अथवा जीवन से जुड़े मामले अथवा मानसिक रूप से विकलांग या विक्षिप्त महिला के बलात्कार के मामलों को छोड़कर वर्तमान में पूर्णतया अवैध है। उस महिला के लिए जिसने अवैध गर्भपात करवाया हो के लिए एक से पाँच वर्ष एवं चिकित्सक सहित उन सब लोगों के लिए जिन्होंने इस कार्य को अंज़ाम दिया हो के लिए दो से पाँच वर्ष तक कारावास की सजा का प्रावधान है।
एस्टोनिया में गर्भपात
एस्टोनिया में गर्भपात 23 नवम्बर 1955 तक वैध था, जब एस्टोनिया, सोवियत संघ का भाग था। स्वतंत्रता की बहाली के बाद एस्टोनिया अपने विधायी परिवर्तन कर लिए।
एस्टोनिया गर्भ धारण करने के ग्यारह माह के अन्दर किसी भी कारण से माँग करने पर गर्भपात की अनुमति देता है। यदि महिला की आयु 15 वर्ष से कम अथवा 45 वर्ष से अधिक है, यदि गर्भ के कारण महिला के स्वास्थय को खतरा हो, यदि बच्चा गम्भीर मानसिक अथवा शारिरीक दोष के साथ हो तो गर्भपात की अनुमति 21वें सप्ताह (सहित) तक दी जाती है।
यदि कोई महिला बिना कारण बताये व्यक्तिगत कारणों से गर्भपात करवाना चाहती है तो गर्भपात विधेयक के अनुसार निर्धारित जुर्माने का भुगतान करवाना पड़ता है।
2006 में एस्टोनिया में 38.7% गर्भ धारण करने के बाद गर्भपात के रूप में परिणत करवाये गये, केवल छः वर्ष में 49.4% से गिरावट दर्ज की गई।
वर्ष 2010 में, एस्टोनिया में 9087 गर्भपात करवाए गये, अर्थात प्रति सौ जीवित बच्चों के साथ 57.4 गर्भपात के शिकार हुए।
ग्वाटेमाला में गर्भपात
ग्वाटेमाला में गर्भपात 1973 से पहले बिना किसी अपवाद के गैर-कानूनी था। सितम्बर 1973 में कांग्रेस (संसद) के फरमान 17-73 में दंड संहिता में बदलाव करते हुए कुछ मामलों में जब गर्भवती महिला का जीवन खतरे में हो, गर्भपात को कानूनी मान्यता मिली। यह प्रक्रिया किसी चिकित्सक द्वारा किया जाना चाहिए एवं अन्य चिकित्सक द्वारा अनुमोदित होना चाहिए।
आइसलैण्ड में गर्भपात
आइसलैण्ड में गर्भपात विशिष्ट परिस्थितियों में ११ जून १९७५ से वैध है।
नोटा
नोटा () का अर्थ है- इनमे से कोई भी नहीं। NOTA का उपयोग पहली बार भारत में 2009 में किया गया था। स्थानीय चुनावों में मतदाताओं को NOTA का विकल्प देने वाला छत्तीसगढ़ भारत का पहला राज्य था। NOTA बटन ने 2013 के विधानसभा चुनावों में चार राज्यों - छत्तीसगढ़, मिजोरम, राजस्थान और मध्य प्रदेश और राष्ट्रीय राजधानी क्षेत्र, दिल्ली में अपनी शुरुआत की। 2014 से नोटा पूरे देश मे लागू हुआ। भारत निर्वाचन आयोग ने दिसंबर २०१३ के विधानसभा चुनावों में इलेक्ट्रॉनिक वोटिंग मशीन में इनमें से कोई नहीं अर्थात ‘नोटा’(None of the above) बटन का विकल्प उपलब्ध कराने के निर्देश दिए।,
2018 में नोटा को भारत में पहली बार उम्मीदवारों के समकक्ष दर्जा मिला। हरियाणा में दिसंबर २०१८ में पांच जिलों में होने वाले नगर निगम चुनावों के लिए हरियाणा चुनाव आयोग ने निर्णय लिया कि नोटा के विजयी रहने की स्थिति में सभी प्रत्याशी अयोग्य घोषित हो जाएंगे तथा चुनाव पुनः कराया जाएगा। हालांकि अभी भारत निर्वाचन आयोग ने इसे लागू नही किया है।
भारतीय आम चुनाव, 2019 में भारत में लगभग 1.04 प्रतिशत मतदाताओं ने उपरोक्त में से कोई नहीं (नोटा) के लिए मतदान किया, जिसमें बिहार 2.08 प्रतिशत नोटा मतदाताओं के साथ अग्रणी रहा।
डैटसन गो (कार)
डैटसन गो (अंग्रेजी:Datsun Go) भारत में जापानी कार निर्माता कम्पनी निस्सान मोटर कम्पनी द्वारा डैटसन ब्राण्ड के नाम से पुनर्जीवित की जाने वाली नयी छोटी कार का नाम है। बीसवीं सदी के प्रारम्भ में जापान में बनी इस कार का उत्पादन 27 वर्ष पूर्व सन् 1986 में बन्द हो गया था। डैटसन की गो मॉडल की यह कार भारत के अलावा दक्षिण अफ्रीका, इण्डोनेशिया और रूस में भी लॉन्च की जायेगी। भारत में निस्सान कारों की लोकप्रियता को देखते हुए सभी सुविधाओं से युक्त छोटे आकार की इस कार को भी यहाँ के बाजार में उतारने का निर्णय लिया गया है।
भारत में यह कार अगले साल 2014 की शुरुआत में ग्राहकों को उपलब्ध होगी। छोटी कार के वर्तमान सभी मॉडलों के मुकाबले इसकी कीमत भारत में 4 लाख रुपये के आसपास होगी जबकि विदेशों में 10,055 यूएस डॉलर तथा 10,970 आस्ट्रेलियायी डॉलर रहने की सम्भावना है।
इण्डोनेशिया में इसका मॉडल डैटसन गो प्लस के नाम से उतारा जायेगा। वहाँ पर 7 सीटों वाली यह मल्टी परपज वेहिकिल (एमपीवी) 100 मिलियन इण्डोनेशियायी मुद्रा (आईडीआर) के अन्दर उपलब्ध होगी। निसान मोटर्स द्वारा जारी एक विज्ञप्ति के अनुसार नई दिल्ली, मुम्बई व चेन्नई (मद्रास) सहित सम्पूर्ण भारत के 90 शहरों में इस कार को प्रदर्शित किया जायेगा।
पाँडव (1995 फ़िल्म)
पांडव राज एन सिप्पी द्वारा निर्देशित और १९९५ में प्रदर्शित हिन्दी फ़िल्म है जिसमें अभिनय अक्षय कुमार और नन्दिनी ने किया है।
हर्मैनो पेड्रो
संत हर्मैनो पेड्रो () (जन्म: 21 मार्च 1626 - मृत्यु: 25 अप्रैल 1667) या सेंट जोज़फ़ डी बेटनकोर्ट यी गोंज़ालस के संत पीटर एक स्पेनियाइ मूल के ईसाई धर्मप्रचारक और मिशनरी थे जिनकी कर्मभूमि ग्वाटेमाला थी। वे "आर्डर ऑफ़ आवर लेडी ऑफ़ बेथेलेम"("बेथेलेम की हमारी पवित्र देवी का क्रम") के संस्थापक थे। तथा वे न सिर्फ कैनरी द्वीपसमूह के पहले मूलनिवासी संत थे, बल्कि उन्हें ग्वाटेमाला और पूरे मध्य अमेरिका का पहला संत माना जाता है।
तेनरीफ़ एक साधारण परिवार में जन्मे थे। अपनी प्राथमिक व्यावसायिक युवावस्था में इन्होंने पादरी के रूप में धर्म के क्षेत्र में काम किया। 23 वर्ष की आयु में, इन्होंने ईसाई धर्म के सन्देश प्रवाह के लक्ष्य से एक धर्मप्रचारक के रूप में अपने देश को छोड़ दिया और दो ​​साल बाद ग्वाटेमाला आ पहुंचे, जो उस समय स्पेनी साम्राज्य का हिस्सा था। ग्वाटेमाला में अपने निवास के दौरान वहाँ इन्होंने गरीब, बीमार, अनाथ और पीड़ित और शोषित लोगों के कल्याण के लिए अत्यंत काम किया, जिसके कारण ईसाइयत के मध्य अमेरिका में प्रवाह को अत्यंत समर्थन मिला। इनके द्वारा किये गए मानवी कार्यों को सदियों बाद मदर टेरेसा द्वारा किये गए मानवी कार्यों के समानांतर माना गया है। 25 अप्रैल 1667 को 41 वर्ष की आयु में इनकी अचानक मृत्यु हो गई। मृत्यु के करीब 350 वर्ष बाद, 2002 में पोप जॉन पॉल द्वितीय ने इन्हें रोमन कैथोलिक चर्च का एक संत घोषित कर दिया। वे कैनरी द्वीपसमूह, ग्वाटेमाला और मध्य अमेरिका के पहले संत थे।
इनकी प्रतिमाओं में इन्हें अक्सर, पीठ पर एक बड़ा चोगा डाले, एक हाथ में कैनरी द्वीप के चरवाहों द्वारा प्रयोग की जाने वाली लाठी पकड़े दिखाया जाता है। इनकी दावत (फीस्ट) को प्रतिवर्ष 24 अप्रैल को मनाया जाता है।
पटना सिलसिलेवार बम धमाके, 2013
पटना सिलसिलेवार बम धमाके 27 अक्टूबर 2013 को पटना शहर में गान्धी मैदान और पटना जंक्शन रेलवे स्टेशन पर हुए। ये धमाके भारतीय जनता पार्टी के प्रधानमन्त्री पद के उम्मीदवार नरेन्द्र मोदी की रैली के कुछ समय पूर्व हुए। पटना के गान्धी मैदान पर यह रैली आयोजित की गयी थी। रैली स्थल पर 5 तथा रेलवे स्टेशन पर 2 धमाके हुए। सिलसिलेवार हुए कुल 7 बम धमाकों में 6 लोग मरे तथा 83 लोग घायल हुए।
पटना शहर में 27 अक्टूबर 2013 को नरेन्द्र मोदी की हुंकार रैली का कार्यक्रम था। इस वजह से गान्धी मैदान में लाखों लोगों की भीड़ मौजूद थी। भारी संख्या में लोग ट्रेनों से भी आ रहे थे। इस कारण स्टेशन पर भी काफी भीड़ थी। पहला धमाका 10 बजे रेलवे स्टेशन के शौचालय में हुआ। फिर पाँच धमाके गान्धी मैदान के आसपास हुए। रेलवे स्टेशन पर एक धमाका बम को डिफ्यूज़ किये जाते समय हुआ। नरेन्द्र मोदी ने भी रैली खत्म करते हुए लोगों से शान्ति बनाये रखने की अपील की। उन्होंने रैली में आये लोगों से कहा कि वे घर जाने में जल्दबाजी नहीं करें।
प्रधानमन्त्री मनमोहन सिंह ने विस्फोटों की निन्दा करते हुए लोगों से शान्ति बनाये रखने की अपील की। प्रधानमन्त्री ने बिहार के मुख्यमन्त्री नीतीश कुमार से फोन पर बात की और उनसे विस्फोटों की तेजी से जाँच कराने व दोषियों को दण्डित करना सुनिश्चित करने को कहा। गृह मंत्रालय ने भी बिहार सरकार से विस्फोटों के बारे में रिपोर्ट माँगी। राज्य में राष्ट्रीय जांच एजेंसी और राष्ट्रीय सुरक्षा गार्ड की टीम भेजी गयी।
मुख्यमन्त्री नीतीश कुमार ने इस घटना में मारे गये लोगों के परिजनों को पाँच-पाँच लाख रुपये देने की घोषणा की। साथ ही उन्होंने यह ऐलान भी किया कि घायलों का इलाज कराया जायेगा।
इन धमाकों का सिलसिलेवार ब्योरा इस प्रकार है-
इस मामले में पुलिस ने रांची से विस्फोटकों के साथ दो संदिग्धों को हिरासत में लिया गया। उनके पास से जो डेटोनेटर, प्रेशर कुकर बम, जेहादी साहित्य और सीडी बरामद किये गये उनकी अब तक की जाँच में जो बातें सामने आयी हैं उससे आतंकी संगठन इण्डियन मुजाहिदीन पर शक जा रहा है।
इससे पहले पुलिस ने पटना रेलवे स्टेशन के टॉयलेट में ब्लास्ट के ठीक बाद इम्तियाज समेत 4 को भी हिरासत में लिया था। उसे लोगों ने बैग से कुछ संदिग्ध चीज रखते हुए देखा था। इम्तियाज के पास से कई दस्तावेज मिले, जिसमें रांची के कई पते और कुछ मोबाइल नम्बर थे। उस पते और नम्बर का क्रम जब मिलाया गया तो यह जानकारी सामने आयी कि धमाके के बाद गान्धी मैदान के पास से ही रांची के उन नम्बरों पर बात की गयी थी।
जांचकर्ताओं के अनुसार इन धमाकों का मुख्य साजिशकर्ता मोहम्मद तहसीन अख्तर है जो कि इंडियन मुजाहिदीन का दूसरा सबसे बड़ा आतंकी है। तहसीन 2005 में चिकमंगलूर स्थित एक मदरसा में कट्टरपंथी बन गया मीडिया में खुलासा हुआ कि तहसीन अख्तर समस्तीपुर से संबंधित जदयू नेता तकी अख्तर का भतीजा है।  इन धमाकों के बाद देश के गृहमन्त्री सुशील कुमार शिंदे शाम को मुंबई में रज्जो फिल्म का संगीत अल्बम रिलीज करने पहुँच गये। उन्होंने समारोह में बोलते हुए कहा कि "पटना में आज जो हुआ उससे मुझे लगता था यहाँ आ नहीं पाऊँगा, लेकिन आज मैं दिल से यहाँ आना चाहता था।" भाजपा की तरफ से निशाना बनाये जाने के बाद विदेश मंत्री सलमान खुर्शीद ने शिंदे का बचाव करते हुए कहा कि "पटना के अलावा भी शिंदे की अपनी जिन्दगी है।"
चक
चक () अमेरिकी एक्शन-कॉमेडी/जासूस-ड्रामा टेलिविज़न शृंखला है जिसका निर्माण जोश श्वॉर्टज़ और क्रिस फेडाक ने किया था। इसकी पठकथा का मुख्य किरदार एक साधारण कंप्यूटर सेवा विशेषज्ञ चक है जिसे अपने कॉलेज के समय के मित्र से एन्कोडेड ई-मेल मिलता है; संदेश में एक ऐसे सॉफ्टवेयर प्रोग्राम की एकमात्र प्रति होती है जिस से चक के दिमाग में अमेरिकी जासूसी कार्यक्रम के रहस्य जड़ जाते हैं।
शृंखला का पायलट प्रकरण 24 सितम्बर 2007, को एनबीसी पर प्रसारित हुआ। दूसरे सत्र के समापन के पश्चात चैनल ने इसे आगे नहीं बढ़ाने का निर्णय लिया परन्तु इसके प्रशंसकों ने सफल अभियान द्वारा एनबीसी को प्रोत्साहित किया और शृंखला पाँच सत्रों तक चली। 27 जनवरी 2012, को पाँचवे सत्र का अंतिम दो घंटे का प्रकरण प्रसारित हुआ।
कौटिल्य पण्डित
कौटिल्य पण्डित (अंग्रेजी: Kautilya Pandit, जन्म: 24 दिसम्बर 2007) भारत में हरियाणा प्रान्त के करनाल जिले के कोहँड़ गाँव  में जन्मा एक असाधारण प्रतिभासम्पन्न बच्चा है जिसने महज 5 वर्ष 10 महीने की आयु में ही विश्व भूगोल, प्रति व्यक्ति आय, घरेलू उत्पाद व राजनीति जैसे विभिन्न विषयों से सम्बन्धित प्रश्नों के चुटकी बजाते उत्तर देकर सबको आश्चर्यचकित कर दिया है। जहाँ इस उम्र में बच्चे एबीसी, कखग और नर्सरी कवितायें रटते है वहाँ इस बच्चे ने असाधारण रूप से अपने मानव मष्तिष्क की क्षमता में कम्प्यूटर को भी मात दे दी है। कुरुक्षेत्र विश्वविद्यालय के विशेषज्ञ मनोवैज्ञानिक उसकी स्मृति क्षमता (बुद्धि लब्धि) का अध्ययन कर रहे हैं।
4 अक्टूबर 2013 को हरियाणा के मुख्यमन्त्री भूपेन्द्र सिंह हुड्डा ने विलक्षण प्रतिभावान कौटिल्य को 10 लाख रुपये का चेक व प्रशस्ति पत्र प्रदान किया। 14 अक्टूबर 2013 को कौन बनेगा करोड़पति (केबीसी) जैसे लोकप्रिय टीवी कार्यक्रम में अमिताभ बच्चन के सामने हॉटसीट पर पहुँचकर कौटिल्य ने अपनी तीक्ष्ण बुद्धि और हाजिरजवाबी का परिचय दिया। कौटिल्य अपने दादा जयकृष्ण शर्मा को अपना सर्वश्रेष्ठ मित्र व गुरु मानता है। उसके पिता सतीश शर्मा चाहते हैं कि कौटिल्य अपनी रुचि के विषय में दक्षता के साथ अपनी शिक्षा पूर्ण करे। विभिन्न टीवी चैनलों पर उसके कार्यक्रम देखकर लोगबाग उसे गूगल बॉय (गूगल बच्चा) तक कहने लगे हैं।
हरिकृष्ण प्रसाद गुप्ता अग्रहरि
डॉ हरिकृष्ण प्रसाद गुप्ता अग्रहरि का जन्म 25 फरवरी 1950 को परसौनी भाटा नेपाल में हुआ। इनहोने भारत और हंगरी से पी एच डी किया है। इनके अनुसंधात्मक शोध-पत्र बुडापेस्ट विश्व विद्यालय हंगरी द्वारा पुरस्कृत है। इनकी विभिन्न विधाओं में लगभग दो दर्जन पुस्तकें प्रकाशित हैं। ये नेपाल सरकार की सेवा में अभियंता के पद पर कार्यरत हैं।
५जी
५॰जी॰ या पाँच जी॰ बेतार मोबाइल फ़ोन सेवा की पाँचवीं पीढ़ी है। इससे पिछली २॰जी॰, ३॰जी॰ और ४॰जी॰ पीढ़ियां थीं। ५॰जी॰ की रफ़्तार कम-अज़-कम ४-५ गीगाबाइट प्रति सैकंड होगी। 5॰जी॰ टेक्नोलॉजी के बाद इंटरनेट के उपयोगकर्ताओं को डाटा की हाई डेन्सिटी मिलने लगेगी। बेहतर कवरेज मिलेगा और मोबाइल उपकरणों की बैटरी भी कम खर्च होगी। मई 2013 से ही इस टेक्नोलॉजी पर काम शुरू हो गया था।
5॰जी॰ टेक्नोलॉजी हमारे वर्तमान ४॰जी॰ नेटवर्क की तुलना में तेज़ रफ़्तार, तुच्छ विलंबता (अंतराल), बेहतर विश्वसनीयता, बड़े पैमाने पर नेटवर्क क्षमता, बढ़ी हुई उपलब्धता और वर्तमान 4॰जी॰ नेटवर्क से बेहतर अनुभव प्रदान करने का वादा करती है।
5॰जी॰ टेक्नोलॉजी के रिसर्च एंड डवलपमेंट में चीन अग्रणी देश है। चीन ने 5॰जी॰ के तीसरे चरण पर काम शुरू कर दिया है। चाइना मोबाइल और वाहवे टेक्नोलॉजीज़ कंपनी लिमिटेड इस अनुसंधान में सबसे आगे हैं। उम्मीद है कि जून 2019 में 5॰जी॰ मानकों का पहला पूर्व वाणिज्यिक प्रॉडक्ट आ जाएगा।
५॰जी॰ जिस तरह से तैयार किया जा रहा है उसके अनुसार यह वर्तमान एल॰टी॰ई॰ नेटवर्क पर काम कर सकेगा। इसके अधिकतर फ़ीचर एल॰टी॰ई॰ एडवांस मानकों पर काम कर सकेंगे। एक अनुमान के अनुसार वर्ष 2025 तक दुनिया की एक-तिहाई आबादी को 5॰जी॰ नेटवर्क से कवरेज मिलेगा।
5॰जी॰ नेटवर्क में एक बिलकुल ही नए रेडियो स्पेक्ट्रम बैंड पर काम करता है, 5॰जी॰ मिलीमीटर वेव्स इस्तेमाल करता है, इसके बाद एक फ़्रीक्वेंसी को ब्रॉडकास्ट करता है, जो 30 से 300 गीगाहर्ट्ज़ पर काम करता है, इसके पहले यह 6 गीगाहर्ट्ज़ पर काम करता है। अभी तक इस तकनीक को सेटलाइट और राडार सिस्टम के बीच में संपर्क के लिए इस्तेमाल किया जाता था,  हालाँकि मिलीमीटर वेव्स किसी भी इमारत या अन्य किसी ठोस वस्तु के बीच में से आसानी से पार नहीं जा सकती हैं, इसके कारण ही 5॰जी॰ को स्मॉल सेल्स का भी लाभ मिलता है।
वर्तमान 4॰जी॰ नेटवर्क की तुलना में 100 गुना बेहतर प्रदान करने के लिए है। दुनिया की कनेक्टिविटी की ज़रूरतों में काफ़ी बदलाव आ रहा है ।
5॰जी॰ की आवश्यकता को माइक्रोवेव बैंड 3.3 गीगाहर्ट्ज़-4.2 गीगाहर्ट्ज़ में नए स्पेक्ट्रम द्वारा पूरा किए जाने की उम्मीद है, और एम॰एम॰-वेव बैंड में उपलब्ध बड़े बैंडविड्थ का उपयोग करना, बड़े एंटीना सरणी और 3-डी॰एम॰ओ॰, नेटवर्क डेन्सिफ़िकेशन, और नए तरंग रूपों के माध्यम से स्वतंत्रता की स्थानिक डिग्री में वृद्धि, और नए तरंग रूप जो 5॰जी॰ सेवाओं की अलग-अलग मांगों को पूरा करने के लिए स्केलेबिलिटी और लचीलापन प्रदान करते हैं।
५॰जी॰ टेक्नोलॉजी के विकास के लिए ५॰जी॰ फ़ॉरम बड़े स्तर पर काम कर रही है। इन फ़ॉरम पर सॉफ़्टवेयर इंजीनियर, वायरलेस कम्युनिकेशन एक्सपर्ट, मोबाइल हैंडसेट कम्पनियाँ, मोबाइल सर्विस प्रोवाइडर कम्पनियाँ, विभिन्न देशों की सरकारें आपसी समन्वय और सहयोग से काम कर रहे हैं।
फ्लिपर (१९९६ फ़िल्म)
फ्लिपर () १९९६ एक्शन से भरपूर एडवेंचर फिल्म है। यह १९६३ में बनी इसी नाम की फिल्म की उत्तरकृत्ति फ़िल्म है। इसमें अभिनय पॉल होगन और एलिजाह वुड ने किया है। फिल्म एक लड़के के बारे में है जिसे अपना गर्मियों का समय अपने चाचा के साथ बिताना है, जो फ्लोरिडा कीज़ में रहते हैं। यद्यपि वह सोचता है कि इस बार पुनः गर्मियाँ उबाऊ होंगी, उसकी मुठभेड़ सूंस से होती है और वह उसका नाम फ्लिपर रखता है और वह उसके साथ दोस्ती कर लेता है।
जॉन बेनेट फेन
जॉन बेनेट फेन (जून 15, 1917 – दिसम्बर 10, 2010) एक अमेरिकी रसायनज्ञ थे। उन्हें २००२ में कोइची तनक और कर्ट वुदरिक के साथ संयुक्त रूप से रसायन शास्त्र में नोबेल पुरस्कार से सम्मानित किया गया।
कोइची तनक
कोइची तनक (田中 耕, जन्म 3 अगस्त 1959) एक जापानी अभियन्ता हैं। उन्हें २००२ में जॉन बेनेट फेन और कर्ट वुदरिक के साथ संयुक्त रूप से रसायन शास्त्र में नोबेल पुरस्कार से सम्मानित किया गया।
कर्ट वुदरिक
कर्ट वुदरिक (जन्म 4 अक्टूबर 1938) एक स्विस रसायनज्ञ हैं। उन्हें २००२ में जॉन बेनेट फेन और कोइची तनक के साथ संयुक्त रूप से रसायन शास्त्र में नोबेल पुरस्कार से सम्मानित किया गया।
सिडनी ब्रेनर
सिडनी ब्रेनर (, जन्म: 13 जनवरी 1927 मृत्यु:8 अप्रैल 2019) एक दक्षिण अफ्रीकी जीवविज्ञानी हैं जिन्हें २००२ में हावर्ड रॉबर्ट होर्वित्ज़ और जॉन सल्सटन के साथ संयुक्त रूप से चिकित्सा का नोबेल पुरस्कार दिया गया।
हावर्ड रॉबर्ट होर्वित्ज़
हावर्ड रॉबर्ट होर्वित्ज़ (, जन्म: मई 8, 1947) एक अमेरिकी जीवविज्ञानी हैं जिन्हें २००२ में सिडनी ब्रेनर और जॉन सल्सटन के साथ संयुक्त रूप से चिकित्सा का नोबेल पुरस्कार दिया गया।
जॉन सल्सटन
जॉन एडवर्ड सल्सटन ( 27 मार्च 1942 – 6 मार्च 2018) एक ब्रितानी जीवविज्ञानी थे जिन्हें २००२ में सिडनी ब्रेनर और हावर्ड रॉबर्ट होर्वित्ज़ के साथ संयुक्त रूप से चिकित्सा का नोबेल पुरस्कार दिया गया।
नॉर्थ ईस्ट इंग्लैंड
नॉर्थ ईस्ट इंग्लैंड इंग्लैंड के नौ आधिकारिक क्षेत्रों में से एक है। क्षेत्र या रीज़न सांख्यिकीय उद्देश्यों के लिए इंग्लैंड की प्रथम स्तर की खण्डीय इकाई है। इसमें नॉर्थम्बरलैंड, काउंटी डरहम और टाइन एंड वेयर काउंटियाँ आती हैं। टाइनसाइड जो कि आंशिक रूप से नॉर्थ यॉर्कशायर में आता है, नॉर्थ ईस्ट इंग्लैंड का सबसे बड़ा शहरी क्षेत्र है।
रॉड्रिक मैक्कीनन
रॉड्रिक मैक्कीनन ( जन्म: 19 फ़रवरी 1956) रॉकफेलर विश्वविद्यालय में आण्विक तंत्रिका जीव विज्ञान और जैव भौतिकी के प्रोफेसर हैं जिन्हें २००३ में पीटर एग्रे के साथ संयुक्त रूप से रसायन शास्त्र में नोबेल पुरस्कार से सम्मानित किया गया।
पीटर एग्रे
पीटर एग्रे ( जन्म जनवरी 30, 1949) अमेरिकी चिकित्सक, प्रोफेसर और आण्विक जीवविज्ञानी हैं जिन्हें २००३ में रॉड्रिक मैक्कीनन के साथ संयुक्त रूप से रसायन शास्त्र में नोबेल पुरस्कार से सम्मानित किया गया।
रॉबर्ट एफ एंगल
रॉबर्ट फ्राई एंगल तृतीय (जन्म: नवम्बर 10, 1942) एक ब्रितानी अर्थशास्त्री हैं। उन्हें २००३ में अर्थशास्त्र में क्लाइव ग्रेंजर के साथ नोबेल पुरस्कार से सम्मानित किया गया।
एंगल का जन्म सिरैक्यूज़, न्यूयॉर्क में क्वेकर परिवार में हुआ था और उन्होंने विलियम्स कॉलेज से भौतिकी में बी.एस किया। उन्होंने एम.एस. भौतिकी में और एक पीएच.डी. अर्थशास्त्र में, दोनों क्रमशः 1966 और 1969 में कॉर्नेल विश्वविद्यालय से की।अपनी पीएचडी पूरी करने के बाद, एंगल 1969 से 1977 तक मैसाचुसेट्स इंस्टीट्यूट ऑफ टेक्नोलॉजी में अर्थशास्त्र के प्रोफेसर बने। वह 1975 में कैलिफोर्निया विश्वविद्यालय, सैन डिएगो (यूसीएसडी) के संकाय में शामिल हुए, जहां से वे 2003 में सेवानिवृत्त हुए। अब वे यूसीएसडी में प्रोफेसर एमेरिटस और अनुसंधान प्रोफेसर के पद पर हैं। वह वर्तमान में न्यूयॉर्क विश्वविद्यालय, स्टर्न स्कूल ऑफ बिजनेस में पढ़ाते हैं, जहां वे वित्तीय सेवाओं के प्रबंधन में माइकल आर्मेलिनो प्रोफेसर हैं।
एंगल का सबसे महत्वपूर्ण योगदान वित्तीय बाजार की कीमतों और ब्याज दरों में अप्रत्याशित आंदोलनों का विश्लेषण करने के लिए एक पद्धति की उनकी पथ-प्रदर्शक खोज थी। इन अस्थिर आंदोलनों का सटीक लक्षण वर्णन और भविष्यवाणी जोखिम को मापने और प्रभावी ढंग से प्रबंधित करने के लिए आवश्यक है। उदाहरण के लिए, जोखिम माप मूल्य निर्धारण विकल्पों और वित्तीय डेरिवेटिव में महत्वपूर्ण भूमिका निभाता है। पिछले शोधकर्ताओं ने या तो निरंतर अस्थिरता मान ली थी या इसका अनुमान लगाने के लिए सरल उपकरणों का उपयोग किया था। एंगल ने अस्थिरता के नए सांख्यिकीय मॉडल विकसित किए जो उच्च अस्थिरता और कम अस्थिरता अवधि ("ऑटोरेग्रेसिव कंडीशनल हेटेरोस्केडैस्टिसिटी: एआरसीएच") के बीच स्थानांतरित करने के लिए स्टॉक की कीमतों और अन्य वित्तीय चर की प्रवृत्ति पर कब्जा कर लिया। ये सांख्यिकीय मॉडल आधुनिक आर्बिट्रेज मूल्य निर्धारण सिद्धांत और व्यवहार के आवश्यक उपकरण बन गए हैं।
वे एंगल एनवाईयू-स्टर्न वोलैटिलिटी इंस्टिट्यूट के केंद्रीय संस्थापक और निदेशक थे, जो अपनी V-LAB साइट पर सभी देशों में प्रणालीगत जोखिम पर साप्ताहिक तिथि प्रकाशित करता है। हाल ही में, Engle और Eric Gysels ने सोसाइटी फॉर फाइनेंशियल इकोनॉमेट्रिक्स (SoFiE) की सह-स्थापना की। वित्तीय बाजारों का मॉडलिंग और विश्लेषण
क्लाइव ग्रेंजर
क्लाइव ग्रेंजर ( 4 सितम्बर 1934 – 27 मई 2009) एक ब्रितानी अर्थशास्त्री हैं। उन्हें २००३ में अर्थशास्त्र में रॉबर्ट फ्राई एंगल तृतीय के साथ नोबेल पुरस्कार से सम्मानित किया गया।
शिरीन एबादी
शिरीन एबादी ( जन्म 21 जून 1947) एक ईरानी वकील हैं जो इरान के पूर्व जज, मानव अधिकार कार्यकर्ता रह चुके हैं। उन्हें २००३ में शान्ति के लिए नोबेल पुरस्कार से सम्मानित किया गया। प्रथम मुसलमान महिला नोबेल पुरस्कार से विजेता थी
पीटर मैन्सफील्ड
पीटर मैन्सफील्ड (; ९ अक्टूबर १९३३ – ८ फ़रवरी २०१७) एक अंग्रेज़ चिकित्सक थे। उन्हें एम॰आर॰आई॰ की खोज के लिए वर्ष २००३ में पॉल क्रिस्चियन लौटरबर के साथ चिकित्सा का नोबेल पुरस्कार से सम्मनित किया गया था। मैंन्सफील्ड नॉटिंघम विश्वविद्यालय में प्रोफेसर थे।
पॉल लौटरबर
पॉल क्रिस्चियन लौटरबर ( मई 6, 1929 – मार्च 27, 2007) एक अमेरिकी रसायनज्ञ थे। उन्हें २००३ में पीटर मैन्सफील्ड के साथ चिकित्सा का नोबेल पुरस्कार से सम्मनित किया गया था।
जेसी जे
जेसिका एलेन कोर्निश (मार्च 1988 जन्म 27),जेसी जे एक अंग्रेजी गायक और गीतकार है।
चित्रा रामकृष्ण
चित्रा रामकृष्ण (जन्म: 1963) भारत के प्रमुख शेयर बाजार नेशनल स्टॉक एक्सचेंज (एनएसई) की मुख्य कार्यकारी एवं प्रबंध निदेशक हैं। वे विश्व की उन गिनी चुनी महिला अधिकारियों में से एक हैं, जो शेयर बाजारों की प्रमुख हैं। एनएसई यानि नेशनल स्टॉक एक्सचेंज की एमडी और सीईओ चित्रा "रामकृष्ण" ने 02-12-2016 को इस्तीफा दे दिया है।
एनएसई 1992 में बनी और 1994 में परिचालन में आई। 50 वर्षीय चित्रा नेशनल स्टॉक एक्सचेंज से 1991 में जुडने वाली चित्रा नेशनल स्टॉक एक्सचेंज (एनएसई) की 1990 के दशक में स्थापना करने वाली टीम में शामिल रही हैं। वे उस टीम का भी हिस्सा थीं जिसने 1987 में प्रतिभूति बाजार नियामक सेबी के लिए कानूनी ढांचे का मसौदा तैयार किया था। नवंबर 2012 में एनएसई के निदेशक मंडल ने चित्रा की पदोन्नति का फैसला किया। उस समय वे संयुक्त प्रबंध निदेशक थीं।
अमेरिकी पत्रिका 'फॉर्चून' के अक्टूबर 2013 अंक में जारी विश्व की 50 शक्तिशाली महिलाओं की सूची में चार भारतीय महिलाएं शामिल हैं। इनमें आईसीआईसीआई बैंक की मुख्य कार्यकारी अधिकारी चंदा कोचर चारों भारतीय महिलाओं में शीर्ष पर हैं, जबकि एक पृथक अमेरिकी सूची में पेप्सिको की अध्यक्ष इंद्रा नूई को दूसरा स्थान दिया गया है। फॉर्चून में जारी अंतर्राष्ट्रीय स्तर पर शक्तिशाली महिलाओं की सूची के अनुसार चंदा कोचर को चौथी वरीयता दी गई है और उनके बाद नेशनल स्टॉक एक्सचेंज (एनएसई) की अध्यक्ष चित्रा रामकृष्णा को 17वें, एक्सिस बैंक की शिखा शर्मा को 32वें एवं एचएसबीसी बैंक की नैना लाल किदवई को 42वें स्थान पर रखा गया है।
अगामेमनन
यूनानी मिथकों में अगामेम्नान (Agamemnon /æɡəˈmɛmnɒn/ ; ग्रीक: Ἀγαμέμνων) एक होमरीय वीर है जो राजा अत्रियस का पुत्र है। वह संभवतः ऐतिहासिक व्यक्ति था। इलियड में उसे यूनान के एकियाई और मिकीनी राज्यों का स्वामी कहा गया है। स्पार्ता में उसकी पूजा 'ज्यूस अगामेम्नान' के नाम से होती थी।
यह अत्रियस और इरोप का पुत्र और मेनेलास का भाई था। पिता की हत्या के बाद भाइयों ने स्पार्ता के राजा की शरण ली, फिर वहाँ के राजा की सहायता से अगामेम्नान ने पिता का राज्य पुन प्राप्त कर उसे बढ़ाया और ग्रीस में राजाओं में प्रधान बन गया। स्पार्ता के राजा तिंदेरस की कन्याएँ इन दोनों भाइयों से ब्याही थीं। पश्चात् मेनेलास, तिंदेरस का उत्तराधिकारी हुआ और यह उसका सहायक। भाई के पत्नी हेलेन के त्राय के पेरिस द्वारा अपहरण के प्रतिकार में यूनानी राजाओं को निमंत्रित कर अगामेम्नान ने त्राय के युद्ध का नेतृत्व किया। त्राय विजय के बाद स्वदेश लौटने पर उसकी पत्नी के प्रेमी आगस्तस ने इसकी हत्या कर दी। उसकी कब्र मिकीनी के खंडहरों में दिखाई जाती है, जिसे त्राय का पुनरुद्धार करने वाले पुराविद् श्लीमान ने खोद निकाली थी। पर उस कब्र की सत्यता प्रमाणित नहीं।
यशोवर्मन् प्रथम
यशोवर्मन् प्रथम (ख्मेर: ព្រះបាទយសោវរ្ម័នទី១) अंगकोर का राजा था। सिंहासन पर बैठने से पूर्व इसका नाम 'यशोवर्धन' था। उसका राज्यकाल ८८९ से ९१० तक था। उसने कंबुज के गौरव को बढ़ाया।
यशोवर्मन्‌ की अनेक विजयों का अभिलेखों में उल्लेख है। यह भी कहा गया है कि उसने एक समुद्री बेड़ा भेजा। उसने पराजित नृपों को फिर से अधिकार दिया और उनकी पुत्रियों से विवाह किया। किंतु स्पष्ट विवरण के अभाव में इन उल्लेखों का अधिक महत्व नहीं है। उसने साम्राज्य की सीमाओं में कोई विस्तार नहीं किया किंतु उसे वैसा ही बनाए रखा। उसके राज्य की उत्तरी सीमा चीन तक पहुँच गई थी। पूर्व में चंपा से पश्चिम में मेनम और सालवीन नदियों के बीच के पर्वतों तक और दक्षिण में समुद्र तक इसका राज्य फैला था।
उसने यशोधर गिरि (फ्राम बाखोन) पर एक नई राजधानी बसाई जो पहले कंबुपुरी और बाद में यशोधरपुर के नाम से प्रसिद्ध हुई। इसमें अंकोर थोम का बहुत बड़ा भाग सम्मिलित था। यह स्थान कंबुज की शक्ति और संस्कृति की स्थापना का उचित श्रेय मिलना चाहिए। यशेवर्मन्‌ के बहुसंख्यक लेखों में इस नई संस्कृति की झलक मिलती है। इन लेखों की भाषा उत्कृष्ट काव्यात्मक संस्कृत है। इनसे ज्ञात होता है कि संस्कृत साहित्य के विभिन्न अंगों का समुचित अध्ययन होता था। विद्वानों को प्रश्रय देने के साथ ही यशोवर्मन्‌ स्वयं उच्चकाटि का विद्वान्‌ था। उसने वामशिव नाम के विद्वान से विविध काव्यों और शास्त्रों की शिक्षा प्राप्त की थी। एक अभिलेख में उसकी तुलना पाणिनि से की गई है और महाभाष्य पर रची उसकी एक टीका का उल्लेख है। उसके धार्मिक विचार उदार थे। स्वयं शैव होते हुए भी उसने वैष्णव और बौद्ध धर्मों का समान आदर किया। विभिन्र संप्रदायों के लिए उसने पृथक आश्रम बनवाए और उनके लिये उचित व्यवस्था भी की। कला के क्षेत्र की उन्नति आश्रमों के अतिरिक्त तड़ागों और मंदिरों के निर्माण से सिद्ध होती है। उसने राजधानी के उत्तर में एक तड़ाग के बीच एक विहार निर्भित करा कर उसमें अपने पूर्वजों की मूर्तियाँ स्थापित कीं।
यशोवर्मन् द्वितीय
यशोवर्मन्‌ द्वितीय (ख्मेर: យសោវរ្ម័នទី២) 1160 से 1166 तक कमेर साम्राज्य का शासक था। वह सूर्यवर्मन् द्वितीय का उत्तराधिकारी था।
यशोवर्मन्‌ द्वितीय १२वीं शताब्दी के मध्य में हुआ था। उसके समय में भरतराहु संबुद्धि नामके व्यक्ति के विद्रोह ने भीषण रूप लिया किंतु श्रींद्रकूमार ने जो जयवर्मन्‌ सप्तम का पुत्र था उसे दबा दिया। राज्य की शक्ति फिर भी इतनी संगठित थी कि यशोवर्मन्‌ ने श्रींद्रकुमार के नेतृत्व में तो सफलता मिली किंतु श्रींद्रकुमार को विफल होकर लौटना पड़ा। यशोवर्मन्‌ का दूसरा अभियान श्रींद्रकुमार के पिता जयवर्मन्‌श् के आरम्भ हुआ। किंतु इसी बीच ११६४ ई० में त्रिभुवनादित्य नाम के व्यक्ति ने विद्रोह कर यशेवर्मन्‌ का वध किया और सिंहासन पर अधिकार कर लिया।
मीनाक्षी लेखी
मीनाक्षी लेखी एक भारतीय राजनीतिज्ञा और वकील हैं। वो भारतीय जनता पार्टी की राष्ट्रीय प्रवक्ता एवं उच्चतम न्यायालाय में वकील हैं।
रग्बी यूनियन विश्व कप
रग्बी यूनियन विश्व कप, (अथवा- रग्बी विश्व कप) एक रग्बी यूनियन प्रतियोगिता है, जो हर ४ वर्ष बाद शीर्ष अंतरराष्ट्रीय टीमों के बीच खेली जाती है। यह प्रतियोगिता सर्वप्रथम १९८७ में न्यूजीलैंड और ऑस्ट्रेलिया द्वारा सह-आयोजित की गई थी। सबसे हाल की प्रतियोगिता २०१५ में इंग्लैंड में आयोजित की गई थी; जिसमें न्यूजीलैंड की राष्ट्रीय टीम-ऑल ब्लैक ने फाइनल में ऑस्ट्रेलिया को हराकर विश्व कप जीता।
विजेताओं को विलियम वेब एलिस कप से सम्मानित किया जाता है, यह कप विलियम वेब एलिस पर नामित है जो कि, एक लोकप्रिय मिथक के अनुसार, रग्बी स्कूल छात्र थे और जिन्होंने एक फुटबॉल मैच के दौरान गेंद को उठा रग्बी का आविष्कार किया। इस विश्व कप प्रतियोगिता को न्यूजीलैंड ने इसे तीन बार, ऑस्ट्रेलिया और दक्षिण अफ्रीका ट्रॉफी दो बार और इंग्लैंड ने एक बार जीता है।
यह टूर्नामेंट, "रग्बी विश्व कप लिमिटेड" द्वारा आयोजित किया जाता है, जो खुद पूरी तरह से इस खेल की अंतरराष्ट्रीय शासी निकाय इंटरनेशनल रग्बी बोर्ड ("आईआरबी") द्वारा नियंत्रित हैं। जापान २०१९ में टूर्नामेंट की मेजबानी करेगा।
==1st winner RWC  South Africa  Run-up England Final score 32-12 Date-02-11-2019 Saturday विजेताओं की सूची ==नोट्स:
नोट्स:
इच्छाशक्ति
मनोविज्ञान के सन्दर्भ में इच्छाशक्ति या संकल्प (विल / Will या Volition) वह संज्ञानात्मक प्रक्रम है जिसके द्वारा व्यक्ति किसी कार्य को किसी विधि का अनुसरण करते हुए करने का प्रण करता है। संकल्प मानव की एक प्राथमिक मानसिक क्रिया है। इसके अलावा प्रभावन (affection), अभिप्रेरण (motivation), अभिज्ञान (cognition या thinking) भी मानव के प्राथमिक मानसिक क्रियाएँ हैं।
इच्छाशक्ति या संकल्प संदिग्ध अभिधार्थ (अंबीग्युअस कॉनोटेशन) से संबंधित एक विवादास्पद शब्द है। युक्तिमूलक मनोविज्ञान (रेशनल साइकॉलॉजी) में इच्छाशक्ति एक केंद्रीय अवधारणा या प्रत्यय मानी जाती है। आमूल परिवर्तनवादी व्यवहारवाद अथवा आचरणवाद (रैडिकल बिहेवियरिज्म) में इसे सर्वाधिक शक्तिशाली उद्दीपन की संज्ञा दी गई है और दार्शनिक मनोविज्ञान में इसे मानसिक क्षमता बताया गया है। हालाँकि आधुनिक मनोविज्ञान में निर्यातवाद या संकल्पवाद (डिटरमिनिज्म) से महत्वपूर्ण आशय ग्रहण किया जाता है, तो भी अनेक समसामयिक मनोवैज्ञानिक इच्छाशक्ति किंवा संकल्प को मनोविज्ञान के क्षेत्र से बाहर मानते हैं क्योंकि अधुनातन शोध के आधार पर इच्छा नाम की शक्ति का अस्तित्व ही पूरी तरह नकार दिया गया है।
इच्छाशक्ति से सम्बन्धित अधिकांश संकल्पनाएँ इच्छाशक्ति को क्रियाओं के एक सुविचारित नियन्त्रण की प्रक्रिया के रूप में समझते हैं और मानते हैं कि बाद में यह स्वतःस्फूर्त (automatized) हो जाती है।
इब्रानी लिपि
इब्रानी लिपि (इब्रानी भाषा : אָלֶף־בֵּית עִבְרִי[a], alefbet ʿIvri) का प्रयोग इब्रानी भाषा सहित अन्य यहूदी भाषाओं को लिखने में होता है। इसे यहूदी लिपि, वर्गाकार लिपि, ब्लॉक लिपि, या ऐतिहासिक रूप से अरिमियाई लिपि (Aramaic alphabet) कहते हैं। यिद्दिश भाषा, लैडिनो (Ladino) तथा यहूदी-अरबी (Judeo-Arabic) यहूदी भाषाएँ इसी में लिखी जाती हैं। इब्रानी लिपि दाएँ से बाएँ की तरफ लिखी और पढ़ी जाती है।
इब्रानी लिपि के दो रूप प्रयोग किए जाते रहे हैं- मूल इब्रानी लिपि तथा आधुनिक इब्रानी लिपि जो वर्गाकार दिखती है।
असमिया चलचित्र
असमिया चलचित्रपट या असमिया सिनेमा, असमिया भाषा का चलचित्र उद्योग है, जो मुख्य तौर पर असम (भारत) में देखा जाता है। इसकी शुरुआत १९३५ में ज्योतिप्रसाद आगरवाला द्वारा बनाई गई फिल्म जॉयमोती के साथ हुई। उसके बाद असमिया चलचित्र का विकास करने में भाबेंदर नाथ सैकिया एवं जाहनू बरुआ प्रमुख हैंं। लंबे इतिहास और कलात्मक सफलताओ के बावजूद, असमिया सिनेमा भारत में राष्ट्रीय स्तर पर बहुत सफल नहीं रहा। हालाँकि असमिया फ़िल्मेंं कई बार राष्ट्रीय पुरस्कार जीत चुकी हैं। २१वीं सदी के शुरुआत में बड़े पर्दे पर बॉलीवुड शैली की असमिया फ़िल्में बनने लगीं। बाजार के पैमाने पर वह हिंदी चलचित्रों से बहुत पीछे है।
असमिया सिनेमा का अस्तित्व एक दूरदर्शी, रूपकोनवार ज्योतिप्रसाद आगरवाला, जो की एक प्रतिष्ठित कवि, नाटककार, संगीतकार और स्वतंत्रता सेनानी भी थे, की परिकल्पना से आरंभ हुआ| उन्होने असम की प्रथम फिल्म जॉयमोती के निर्माण में, चित्रालेखा मूवीटोन के बेनर तले, महत्वपूर्ण भूमिका निभाई थी। प्रशिक्षित तकनीशियनों की कमी के कारण ज्योतिप्रसाद ने अपनी पहली फिल्म में पटकथा लेखक, निर्देशक, नृत्य निर्देशक, संपादक, गीतकार, संगीत निर्देशक एवं सेट और कॉस्ट्यूम डिज़ाइनर का अतिरिक्त कार्यभार भी संभाला| यह फिल्म १० मार्च १९३५ में ₹६०००० के बजट के साथ पर्दर्शित की गयी। उस जमाने की बाकी हिन्दी फ़िल्मो की तरह इस फिल्म की भी पूरी प्रति गायब हो गयी। अल्ताफ़ मज़ीद ने निजी तौर पर प्रयास कर फिल्म के कुछ अंश को पुनः स्थापित किया है और उनके उपशीर्षक तेार किए है। जॉयमोती के भारी वितीय नुकसान के बावजूद एक दूसरी फिल्म इन्द्र्मलति को १९३७ और १९३८ के बीच फिल्माया गया जिसे १९३९ मे पर्दर्शित की। विपरीत परिस्थितियो का मजबूती से सामना करते हुए अग्रवाल ने दो साल बाद अपनी दूसरी और आख़िरी फिल्म इंद्रमलती का निर्माण किया। असम के प्रसिद्ध गायक और संगीतकार भुपेन हजारिका ने इस फिल्म में उत्कृष्ट भूमिका निभाई। ज्योतीप्रसाद के निधन के बाद असमिया फ़िल्मो में कुछ समय के लिए खामोशी का दौर छा गया। लेकिन द्वितीय विश्व युद्ध के बाद असमिया फिल्म उद्योग में कुछ बदलाव आए। रोहिणी कुमार बरुआ ने इस बात का फयडा उठाते हुए १९४१ में एक प्रासंगिक एतिहसिक विषय पर मानोमेती बनाई। इसके बाद कई फ़िल्मे आई: पार्वती प्रसाद की रुपही (१९४६), कमाल नारायण चौधरी की बदन बरफ़ुकन (१९४७), फणी शर्मा की सिराज, असित सेन की बीपलाबी, प्रबिन फूकन की पर्घाट और सुरेश गोस्वामी की रुनूमी। पचास के दशक की सबसे उल्लेखनीय फिल्म पीयाली फूकन थी जिसे बाद में राष्ट्रीय पुरस्कार भी मिला। यह फिल्म रूप ज्योति प्रोडक्षन्स के तत्वावधान में प्रख्यात फिल्म निर्माता गाम प्रसाद अगरवाल द्वारा निर्मित की गयी थी| फिल्म का निर्देशन फणी शर्मा ने किया और भूपेन हज़ारीका इस के संगीतकार थे। यह फिल्म एक स्वतंत्रता सेनानी, पीयाली फूकन के बारे में है, जो ब्रिटिश शासन के विरुध लड़े थे| उन्हे राजद्रोह के अपराध में अंग्रेज़ो ने फाँसी पर लटकाया था। यह फिल्म उस समय की अन्य फ़िल्मो की तुलना में सबसे आधुनिक फिल्म थी। स्मृत पारस (१९५५) नाम की फिल्म के साथ निप बरुआ ने निर्देशन की दुनिया में अपना पहला कदम रखा। उनकी अन्य फ़िल्मे मॅक आरू मोरं और रंगा पुलिस ने विभिन्न राज्य पदक एवं राष्ट्रीय स्तर पर रजत पदक जीता।
महेन्द्रलाल सरकार
महेन्द्रलाल सरकार (1833–1904) भारत के एक चिकित्सक, समाजसुधारक, तथा वैज्ञानिक चेतना के प्रसारक नेता थे। 'इण्डियन एसोसियेशन फॉर द कल्टिवेशन ऑफ साईन्स' की स्थापना उन्होने ही की थी। वे कलकता मेडिकल कॉलेज के दूसरे स्नातक मेडिकल डॉक्टर थे। यद्यपि उन्होने एलोपैथी की शिक्षा ली थी, उन्होने होमियोपैथी को अपनाया और उसी के माध्यम से चिकित्सा की। अपने व्यावसायिक जीवन में उन्होने उस युग के कई महान व्यक्तियों की चिकित्सा की थी, जैसे-बंकिमचन्द्र चट्टोपाध्याय, रामकृष्ण परमहंस, त्रिपुरा के महाराज आदि।
महेन्द्रलाल सरकार का जन्म कलकता के पास पाइकपाड़ा (मुसिरहाट) नामक गाँव में हुआ था जो हावड़ा जिला के अन्तर्गत आता था। उनके पिताजी का नाम तारकनाथ सरकार था कम आयु में ही उनके माता-पिता का देहान्त हो गया। जब वे ५ वर्ष के थे तो उनके पिता का देहान्त हो गया और जब ९ वर्ष के थे उनकी माँ का निधन हो गया। उनकी माँ उनके मामा के घर कोलकाता में आ गयीं थीं और उनकी मृत्यु के पश्चात उनका पालन-पोषण अपने मामा के घर ही हुआ जो कलकाता के नेबूतला में था।
इण्डियन एसोसियेशन फॉर द कल्टिवेशन ऑफ साईन्स
इण्डियन एसोसियेशन फॉर द कल्टिवेशन ऑफ साईन्स (IACS) भारत के विज्ञान एवं प्रौद्योगिकी विभाग के अन्तर्गत एक स्वायत्त शोध संस्थान है। इसकी संस्थापना 29 जुलाई 1876 को डॉ महेन्द्रलाल सरकार ने की थी। यह भारत का प्राचीनतम शोध संस्थान है।
यह संस्थान भौतिकी, रसायन, जीवविज्ञान, उर्जा, बहुलक तथा पदार्थों के सीमांतवर्ती क्षेत्रों में मौलिक शोध कार्य में समर्पित है। प्रत्येक क्षेत्र में आई ए सी एस युवा एवं प्रगतिशील शोध अध्येताओं का उनके डॉक्टरॉल कार्यक्रमों में उचित पोषण करती है।
चन्द्रशेखर वेंकट रमन आई ए सी एस में 1907 से 1933 तक भौतिकी के विविध विषयों पर शोध कार्य करते रहे तथा 1928 में उन्होंने प्रकाश के प्रकीर्णन के प्रभाव पर अपना बहुचर्चित आविष्कार किया जिसने उन्हें ख्याति के साथ अनेक पुरस्कार भी दिलवाए जिनमें 1930 में प्राप्त नोबेल पुरस्कार भी शामिल है। अमेरिकन केमिकल सोसाइटी ने 1998 में रमन प्रभाव को 'अंतर्राष्ट्रीय ऐतिहासिक रासायनिक युगांतकारी घटना' की स्वीकृति प्रदान की है।
गोविन्दराम सेकसरिया
गोविन्दराम सेकसरिया (19 अक्टूबर 1888 - 29 जून 1946) भारत के एक प्रसिद्ध व्यवसायी थे। सेकसरिया तथा भगवती वैद्य औद्योगिक घराने के सबसे प्रसिद्ध व्यवसायी थे। उन्हें विश्व का 'कपास सम्राट' कहा जाता है। भारत की स्वतंत्रता के पूर्व के व्यवसायियों में वे सबसे सफल व्यवसायी थे।
गोविन्दराम सेकसरिया का जन्म राजपुताना (वर्तमान राजस्थान) के नवलगढ़ में हुआ था।
देशी प्रेस अधिनियम
अंग्रेज सरकार द्वारा भारत में सन् 1878 में देशी प्रेस अधिनियम (Vernacular Press Act) पारित किया गया ताकि भारतीय भाषाओं के पत्र-पत्रिकाओं पर और कड़ा नियंत्रण रखा जा सके। उस समय लॉर्ड लिट्टन भारत का वाइसराय था। इस अधिनियम में पत्र-पत्रिकाओं में ऐसी सामग्री छापने पर कड़ी कार्यवाही का प्रावधान था जिससे जनता में ब्रिटिश शासन के विरुद्ध असंतोष पनपने की सम्भावना हो। वस्तुतः यह कानून भाषाई समाचार-पत्रों को दबाने के लिए लाया गया था। देशी प्रेस अधिनियम पारित होने के अगले दिन ही कोलकाता से बंगला में प्रकाशित अमृत बाजार पत्रिका ने अपने को 'अंग्रेजी दैनिक' पत्र बना दिया। इसके सम्पादक शिषिर कुमार घोष थे।
इस अधिनियम के अन्तर्गत सैकड़ों देशी पत्र-पत्रिकाएँ ज़प्त कर ली गयीं। प्रेसों में ताले डाल दिए गए। स्वदेशवासियों में राष्ट्रीय चेतना जागृत करने के लिए साहित्यकार बंकिमचन्द्र चट्टोपाध्याय (1838-1894) ‘आनन्द मठ’ का वन्देमातरम् लेकर आए जो ब्रिटिश शासकों के कोप का कारण बना। मुसलमानों को उकसाकर ‘आनन्दमठ’ की ढेरों प्रतियाँ जला दी गईं (एनसाइक्लोपीडिया ब्रिटेनिका : रमेशचन्द्र दत्त)।
वर्नाकुलर प्रेस एक्ट बहुत बदनाम हुआ तथा इंग्लैंड में सत्ता परिवर्तन के बाद 1881 में लॉर्ड रिपन ने रद्द कर दिया गया और १८६७ वाले पुराने कानून को ही जारी रखा गया। ब्रिटिश सरकार द्वारा दुबारा भारतीय पत्र पत्रिकाओं पर नियंत्रण स्थापित करने के लिए भारतीय सामाचार पत्र अधिनियम,1910ई लाया गया जिसमें वर्नाकुलर प्रेस एक्ट से सम्बन्धित सभी घिनोने प्रावधानों को पुनर्जिवित कर दिया।
घटोत्कच गुप्त
घटोत्कचगुप्त (280 ई – 319 ई) गुप्तवंश का दूसरा राजा और उस वंश के प्रथम शासक श्रीगुप्त का पुत्र था। स्वयं तो वह केवल 'महाराज' अर्थात् सामंत मात्र था, किंतु उसका पुत्र चंद्रगुप्त प्रथम वंश का प्रथम सम्राट् हुआ।
घटोत्कच (300-319 ई.) गुप्त काल में श्रीगुप्त का पुत्र और उसका उत्तराधिकारी था। लगभग 280 ई. में श्रीगुप्त ने घटोत्कच को अपना उत्तराधिकारी बनाया था। घटोत्कच तत्सामयिक शक साम्राज्य का सेनापति था। उस समय शक जाति ब्राह्मणों से बलपूर्वक क्षत्रिय बनने को आतुर थी। घटोत्कच ने 'महाराज' की उपाधि को धारण किया था। शक राज परिवार तो क्षत्रियत्व हस्तगत हो चला था, किन्तु साधारण राजकर्मी अपनी क्रूरता के माध्यम से क्षत्रियत्व पाने को इस प्रकार लालायित हो उठे थे, कि उनके अत्याचारों से ब्राह्मण त्रस्त हो उठे।
ब्राह्मणों ने क्षत्रियों की शरण ली, किन्तु वे पहले से ही उनसे रुष्ट थे, जिस कारण ब्राह्मणों की रक्षा न हो सकी।
ठीक इसी जाति-विपणन में पड़कर एक ब्राह्मण की रक्षा हेतु घटोत्कच ने 'कर्ण' और 'सुवर्ण' नामक दो शक मल्लों को मार गिराया।
यह उनका स्पष्ट राजद्रोह था, जिससे शकराज क्रोध से फुँकार उठे और लगा, मानों ब्राह्मण और क्षत्रिय अब इस धरती से उठ जायेंगे। घटोट्कच का शासनकाल चौथी शती के प्रथम और द्वितीय दशकों में रखा जा सकता है। घटोत्कचगुप्त नामक एक शासक की कुछ मुहरें वैशाली से प्राप्त हुई हैं और विसेंट स्मिथ तथा ब्लाख जैसे कुछ विद्वान् इन मुहरों को गुप्तपुत्र घटोत्कचगुप्त का ही मानते हैं। सेंट पीटर्सवर्ग के संग्रह में एक ऐसा सिक्का मिला है, जिस पर एक ओर राजा का नाम 'घटो-गुप्त' तथा दूसरी और 'विक्रमादित्य' की उपाधि अंकित है। प्रसिद्ध मुद्राशास्त्री एलेन ने इस सिक्के का समय ५०० ई. के आसपास निश्चित किया है। इस तथा कुछ अन्य आधारों पर वि. प्र. सिन्हा ने वैशाली की मुहरों तथा उपर्युक्त सिक्केवाले घटोत्कचगुप्त को कुमारगुप्त का एक पुत्र माना है, जिसने उसकी मृत्यु के बाद अपनी स्वतंत्रता घोषित कर दी थी। कुमारगुप्त के जीवित रहते सभवत: यही घटोत्कचगुप्त मध्यप्रदेश के एरण का प्रांतीय शासक था। उसका क्षेत्र वहाँ से ५० मील उत्तर-पश्चिम तुंबवन तक फैला हुआ था, जिसकी एक चर्चा एक गुप्त अभिलेख में हुई है।
घटोत्कच के काल की कुछ मुद्राएँ ऐसी मिली हैं, जिन पर 'श्रीघटोत्कचगुप्तस्य' या केवल 'घट' लिखा है। ‘मधुमती’ नामक क्षत्रिय कन्या से घटोत्कच का पाणिग्रहण (विवाह) हुआ था।
लिच्छिवियों ने घटोत्कच को शरण दी, साथ ही उनके पुत्र चंद्रगुप्त प्रथम के साथ अपनी पुत्री कुमारदेवी का विवाह भी कर दिया।
प्रभावती गुप्त के पूना एवं रिद्धपुर ताम्रपत्र अभिलेखों में घटोच्कच को गुप्त वंश का प्रथम राजा बताया गया है।
इसका राज्य संभवतः मगध के आसपास तक ही सीमित था।
महाराज घटोत्कच ने लगभग 319 ई. तक शासन किया था।  इस राजा को पहला शासक माना जाता है
श्री गुप्त का पुत्र घटोत्कच गुप्त वंश का राजा बना ।।  इस राजा ने 280 ईसवी से 319 ईसवी तक शासन किया ।। घटोत्कच ने महाराजा की उपाधि धारण की । घटोत्कच का साम्राज्य मगध के आसपास में स्थित था क्योंकि इससे पहले कुषणो का शासन था
द टॅक्सस चेनसॉ मैसकर: द बिगिनिंग
द टॅक्सस चेनसॉ मैसकर: द बिगिनिंग () 2006 की अमेरिकी स्लैशर फ़िल्म है। इसका निर्देशन जोनाथन लीब्समैन ने किया व उत्तरी अमेरिका में यह अक्टूबर 6, 2006, को रिलीज़ हुई। यह फ़िल्म 2003 में रिलीज़ हुई फ़िल्म "द टॅक्सस चेनसॉ मैसकर" का प्रीक्वेल है जिसमें 2003 की घटनाओं से चार वर्ष पूर्व की कहानी दिखाई गई है। फ़िल्म में मुख्य भूमिका में योर्डाना ब्रूस्टर, डियोरा बैर्ड, टेलर हैंडली, मैट बोमर और आर ली अर्मे हैं।
एरिक हिल वियतनाम युद्ध वेट्रन (हिन्दी: सेवानिवृत्त सैनिक) है। एरिक अपने भाई डीन के सेना में जब्री भर्ती होने के पश्चात स्वयं पुनः भर्ती होना चाहता है जिस से वह अपने "दिशाहीन" भाई पर नज़र रख सके। दोनों भाई अपनी-अपनी प्रेमिकाओं के साथ भर्ती होने के लिए देश के दूसरे छोर पर जा रहे हैं। एक स्थान पर दुर्घटना का सामना करने के पश्चात वे स्थानीय शेरिफ से मिलते हैं और भयावह अनुभव शुरू हो जाता है।
ओलिम्पिक ल्यों
ओलिम्पिक ल्यों ; ल्यों में स्थित फ्रान्स का फुटबॉल क्लब है जिसे प्रायः केवल ल्यों, या ओल () कहते हैं। यह लिगुए 1 में खेलता है जो फ्रान्स का सर्वोच्च फुटबॉल प्रभाग है। कई समर्थकों और खेल के इतिहासकारों के अनुसार, क्लब 1899 में ल्यों ओलिम्पिक उनिवेर्सितैरे के रूप में गठन किया गया था, लेकिन राष्ट्रीय स्तर पर 1950 में एक क्लब के रूप में स्थापित किया गया था। क्लब के सबसे सफल अवधि 21 वीं सदी में है। क्लब 2002 में अपनी पहली लिगुए 1 चैम्पियनशिप जीती और सात लगातार खिताब की एक राष्ट्रीय रिकार्ड तोड़ स्ट्रीक शुरू किया।
ओलिम्पिक ल्यों, ल्यों में 40,500 सीट स्टेड डी गेर्लन्द में अपने घरेलू मैच खेलता है। क्लब वर्तमान ल्यों शहर के उपनगरीय में एक नए स्टेडियम बनाने रहा है। क्लब के रंग, सफेद लाल और नीले हैं। ओलिम्पिक ल्यों फ्रांस में सबसे लोकप्रिय क्लबों में से एक है। देश की आबादी का 11% क्लब का समर्थन करते हैं, इस संख्या पेरिस सेंट-जर्मेन के बराबर है और ओलिम्पिक डी मार्सिले के पीछे है।
स्टेडियो ऑलिम्पिको
स्टेडियो ऑलिम्पिको रोम, इटली की मुख्य और सबसे बड़ा खेल सुविधा है। यह इतालवी राष्ट्रीय ओलंपिक समिति के स्वामित्व में है, स्टेडियम ज्यादातर फुटबॉल मैचों के लिए उपयोग किया जाता है। यह फुटबॉल क्लब लेज़िओ और ए.एस. रोमा के घर स्टेडियम है और कोप्पा इटालिया फाइनल के आयोजन स्थल है। स्थल कुछ रग्बी यूनियन मैचों की मेजबानी करता है, यह वर्तमान में इटली राष्ट्रीय रग्बी यूनियन टीम का घर है। यह कभी कभी संगीत समारोहों और विभिन्न प्रकार की घटनाओं मेजबानी करता है।
1960 में ओलंपिक के दौरान इस स्टेडियम में उद्घाटन समारोह, बंद समारोह और एथलेटिक घटनाओं का आयोजन किया गया था। १९९० फीफा विश्व कप के फाइनल इस स्टेडियम में आयोजित किया गया था, जिसमें पश्चिम जर्मनी ने विश्व कप जीतने के लिए अर्जेटीना को हराया।
विश्व बचत दिवस
विश्व बचत दिवस ३१ अक्टूबर को मनाया जाता है। इसकी स्थापना ३१ अक्टूबर १९२४ को इटली से हुई।
शिषिर कुमार घोष
शिषिर कुमार घोष (1840–1911) भारत के प्रसिद्ध राष्ट्रवादी पत्रकार, अमृत बाजार पत्रिका के संस्थापक तथा स्वतंत्रता संग्राम सेनानी थे। वे 'इण्डिया लीग' के संस्थापकों में से थे। वे एक वैष्णव थे। उन्होने चैतन्य महाप्रभु के जीवनचरित पर १८९७ में अंग्रेजी में एक पुस्तक की रचना भी की थी। वे श्रीला भक्तिविनोद ठाकुर के मित्र थे भी जिनको उन्होने 'सप्तम् गोस्वामी' कहा था।
शिषिर घोष अपने जीवन के अधिकांश समय शान्तिनिकेतन में रहे जहाँ वे अंग्रेजी के प्राध्यापक थे। वे रवीन्द्रनाथ ठाकुर की रचनाओं के ज्ञाता और रहस्यवाद (mysticism) के अध्येता थे।